આ પહેલા દિગ્વિજય સિંહે કહ્યુ હતુ કે, સંઘ વિચારધારાથી પ્રભાવિત લોકો દ્વ્રારા દેશમાં બોમ્બ વિસ્ફોટની ઘટનાઓને અંજામ આપવામાં આવ્યો હતો. પછી ભલે તે માલેગાંવ વિસ્ફોટ, મક્કા મસ્જિદ વિસ્ફોટ, સમજોતા એક્સપ્રેસ કે દરગાહ શરીફમાં વિસ્ફોટ હોય. આ સંગઠન હિંસા અને ઘૃણાનો પ્રચાર કરે છે. લોકો મારા પર મુસલમાનોના પક્ષકાર હોવાનો આરોપ લગાવે છે અને હિંદુ વિરોધી ગણાવે છે. હું પૂછવા ઈચ્છુ છુ કે ભાજપમાં એક પણ નેતા હોય જેણે નર્મદા, ઓમકારેશ્વર અને ગોવર્ધન પરિક્રમા કરી હોય કે એકાદશી વ્રત કર્યા હોય. તેમણે કહ્યુ કે મે જેટલી પણ ધાર્મિક યાત્રાઓ કરી છે અને હિંદુ ધર્મનું પાલન કર્યુ તેટલુ ભાજપના એક પણ નેતાએ નહિ કર્યુ હોય.